​ຄົນສັນ​ຊາດ​ ອາ​ເມ​ຣິ​ກັນ ທີ່​​ຮ່ວມ​ສູ້​ລົບ​ ໃນ​ຊີ​ເຣຍ ​ຖືກ​ນຳ​​ໂຕ​ຂຶ້ນ​ສານ ຢູ່ ສ​ຫລ
​ຄົນອາ​ເມ​ຣິ​ກັນ​ ເຊື້ອ​ສາຍເທີ​ກີຄົນ​ນຶ່ງ ​ທີ່​​ຖື​ສອງ​ສັນ​ຊາດ ​ຊຶ່ງ​ໄດ້ເຂົ້າ​ຮ່ວມ ​ກັບ​ກຸ່ມ​ກໍ່​ການ​ຮ້າຍ​​ ລັດອິ​ສ​ລາມ ຖືກ​ນຳ​ໂຕ​ຂຶ້ນ​ສານ ​ໃນ​ຂໍ້​ຫາ​ພົວ​ພັນ​ກັບ​ການ​​ກໍ່​ການ​ຮ້າຍ.
ຊາວອາເມຣິກັນເຊື້ອສາຍເທີກີຄົນນຶ່ງ ທີ່ຖືສອງສັນຊາດ ຜູ້ທີ່ໄດ້ອອກຈາກສະຫະລັດ ໄປກັບອ້າຍຂອງລາວ ໃນເວລາທີ່ລາວຍັງເປັນຊາວໜຸ່ມ ເພື່ອເຂົ້າຮ່ວມກັບກຸ່ມກໍ່ການ ຮ້າຍລັດອິສລາມ ໄດ້ຖືກນຳໂຕກັບຄືນມາບ້ານເຮືອນຂອງລາວ ເພື່ອປະເຊີນໜ້າ ກັບ ຂໍ້ຫາທີ່ພົວພັນກັບການກໍ່ການຮ້າຍ ທ້າວໂອເມີ ກູຊູ ໄດ້ໄປປາກົດໂຕ ຢູ່ທີ່ສານໃນລັດເທັກຊັສ ໃນວັນພະຫັດວານນີ້ ໃນຂໍ້ ຫາ ສົມຮູ້ຮ່ວມຄິດເພື່ອສະໜອງການສະໜັບສະໜູນໃຫ້ແກ່ກຸ່ມລັດອິສລາມຫຼື IS ອີງ ຕາມກະຊວງຍຸຕິທຳສະຫະລັດ ພວເຈົ້າໜ້າທີ່ກ່າວວ່າ ທ້າວກູຊູ ຊຶ່ງໃນປັດຈຸບັນອາຍຸ 23 ປີ ໄດ້ຖືກຈັບ ພ້ອມດ້ວຍພວກ ນັກລົບກຸ່ມ IS ປະມານ 400 ຄົນ ໂດຍກຳລັງປະຊາທິປະໄຕຊີເຣຍ ທີ່ໜູນຫຼັງໂດຍສະ ຫະລັດ ໃກ້ກັບບ້ານດາຊີສຊາ ໃນເດືອນມີນາທີ່ຜ່ານມາ ຫຼັງຈາກໄດ້ຫລົບໜີກັບພວກ ນັກລົບຄົນອື່ນໆປະມານ 400 ຄົນ ໃນຂະນະທີ່ເຂດປົກຄອງຕົນເອງຂອງກຸ່ມກໍ່ການ ຮ້າຍ ໃນຊີເຣຍ ໄດ້ພັງທະລາຍລົງໃນທີ່ສຸດນັ້ນ ອີງຕາມບັນດາໄອຍະການແລ້ວ ທ້າວກູຊູ ຜູ້ທີ່ໄດ້ເກີດ ແລະເຕີບໃຫຍ່ຢູ່ໃນນະຄອນດາ ລັສ ໄດ້ເດີນທາງອອກຈາກສະຫະລັດໃນເດືອນຕຸລາ ປີ 2014 ພ້ອມກັບອ້າຍຂອງລາວ ໄປສູ່ນະຄອນອິສຕັນບູລ ປະເທດເທີກີ ຫຼາຍເດືອນຕໍ່ມາ ເຂົາເຈົ້າໄດ້ຖືກລັກລອບເຂົ້າ ໄປໃນຊີເຣຍ ທ້າວກູຊູກ່າວວ່າ ຫຼັງຈາກນັ້ນລາວກໍໄດ້ນຳໂຕໄປຍັງເມືອງໂມຊູລ ປະເທດ ອິຣັກ ເພື່ອເຝິກແບອາວຸດ ແລະສາບານໂຕຕໍ່ຜູ້ນຳຂອງກຸ່ມ IS ທ້າວອາບູ ບັກເກີ ອາລ- ແບກແດດດີ ເວລາລາວກັບຄືນໄປຊີເຣຍ ເອກກະສານຂອງສານສະແດງໃຫ້ເຫັນວ່າ ທ້າກູຊູ ແລະອ້າຍຂອງລາວໄດ້ປະຕິເສດ ການຮ້ອງຂໍຈາກພໍ່ແມ່ຂອງລາວ ຜູ້ທີ່ໄດ້ເດີນທາງໄປບ້ານເກີດເຂົາເຈົ້າທີ່ເທີກີ ເພື່ອຊັກ ຊວນບຸກຄົນທັງສອງຄົນ ບໍ່ໃຫ້ເດີນທາງໄປຊີເຣຍ ບັນດາສະມາຊິກໃນຄອບຄົວຍັງ ໄດ້ຂໍການຊ່ວຍເຫຼືອຈາກພວກເຈົ້າໜ້າທີ່ເທີກີ ແລະໄດ້ແຈ້ງໃຫ້ພວກເຈົ້າໜ້າທີ່ສະຫະ ລັດຊາບ ກ່ຽວກັບສະພາບການ ພວກເຈົ້າໜ້າທີ່ສັນຕິບານກາງ ຫຼື FBI ໄດ້ກ່າວຫາວ່າ ໃນຂະນະຢູ່ໃນຊີເຣຍ ນັ້ນທ້າວ ກູຊູ ໄດ້ເຮັດວຽກ ກັບພະແນກສື່ສານ ຂອງກຸ່ມ IS ໂດຍໄດ້ຮັບເງິນເດືອນ 125 ໂດລາ ເພື່ອສ້ອມແປງອຸບປະກອນສື່ສານໃຫ້ແກ່ພວກນັກລົບກຸ່ມ ກໍ່ການຮ້າຍດັ່ງກ່າວ ທີ່ສູລົບ ຢູ່ແນວໜ້າ ທ້າວກູຊູຍັງໄດ້ກ່າວຕໍ່ເຈົ້າໜ້າທີ່ FBI ວ່າ ລາວໄດ້ແຕ່ງງານເວລາອາຍຸ 16 ປີ ກັບເຈົ້າ ສາວໃນກຸ່ມ IS ທີ່ມາຈາກອາລຈີເຣຍ ແລະເຂົາເຈົ້າໄດ້ລູກນຳກັນນຶ່ງຄົນ